Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: A nemzeti és etnikai kisebbségek jogairól szóló 1993. évi LXXVII. törvény (továbbiakban: Nektv.) 7. §
Paragraph Index: 1196

(1) bekezdése a következõ deklarációt tartalmazza: „A nemzeti vagy etnikai kisebbséghez tartozás vállalása és kinyilvánítása az egyén alapvetõ, kizárólagos és elidegeníthetetlen joga.”2 A Nektv. ugyan tartalmaz egy további hangzatos – látszólag megkérdõjelezhetetlen – megállapítást, miszerint „a nemzeti és etnikai önazonossághoz való jog és ilyen kisebbséghez való tartozás vállalása és kinyilvánítása nem zárja ki a kettõs vagy többes kötõdés elismerését” sem, azonban a többes identitás tartalma korántsem tisztázott. Mi lehetett a jogalkotó célja? Nyilvánvaló, hogy a mindenkori kisebbségi joganyagnak figyelembe kell vennie a többséghez és a kisebbséghez tartozó természetes személyek közötti kapcsolatokat, a vegyes házasságokból ugyanis kétségtelenül születhetnek kettõs identitású gyermekek.3 Ehhez képest nem zárható ki az sem, hogy különbözõ nemzeti kisebbségekhez tartozók házasságából is származnak kettõs vagy akár még több identitással rendelkezõ állampolgárok. A törvény azonban a nyelvi, kulturális autonómia – tehát a nemzetiségi önazonosság – biztosítását célozza azért, hogy az asszimiláció alternatívájaként az identitás megõrzése reális lehetõséggé váljon. A nyelvi identitásnak mindaddig nincs jogi relevanciája, amíg az a magánszférában marad: jogi dimenziót a nyelvhasználat kérdése csak a közszolgáltatások igénybevétele során, illetõleg bizonyos közszereplések vállalása folytán nyer. A nemzetiségi nyelvû közoktatási intézmények igénybevételére való sajátos jog tipikusan választást feltételez, hiszen a szülõknek dönteniük kell arról, hogy milyen iskolába járjanak a gyermekek. Az említett autonómia biztosítására létrehozott sajátos közjogi intézményegyüttes a kisebbségi önkormányzati rendszer, amelynek lényege, hogy a kisebbségi közösség tagjai, illetve e közösségek választott képviselõi részt vehessenek a helyi közügyek õket is érintõ intézésében. Értelemszerûen – és a törvényben is deklarált módon – egy nemzeti kisebbség egy településen csak egy önkormányzattal rendelkezhet, amelynek az a funkciója, hogy egy konkrét nemzetiség (egyetlen etnikai közösség) érdekeit juttassa kifejezésre. A kisebbségi önkormányzatnak közhatalmi jogosítványai – szemben a települési önkormányzatokkal –

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes